Dólar de prata do bicentenario do Capitolio dos Estados Unidos

Dólar de prata do bicentenario doCapitolio dos Estados Unidos165x165px165x165pxA/: Cúpula do Captitolio, coa súa estatua da Liberdade rodeada por 13 estrelas. Data. 
Lendas: LIBERTY / IN GOD WE TRUST / BICENTENNIAL OF UNITED STATES CAPITOLR/: Escudo dos EEUU adobiado cunha grilanda de loureiro, catro bandeiras e pólas de oliveira, cunha aguia na parte superior. Marcas de ceca e de gravador (JM).
Lenda: UNITED STATES OF AMERICA / ONE DOLLAR Valor: 1 dólar.
 Gravador: William C. Cousins (anv.) e John Mercanti (rev.).
 Datas de emisión: 1994
 Ceca: US Mint: Cecas de San Francisco (S) e de Denver (D).
 Tiraxe: 347.911 exemplares.
 Aliaxe: 90 % prata e 10 % cobre.
 Diámetro: 38,1 mm.
 Peso: 26,73 g.
 Espesor: 2,8 mm.
 Canto: estriado.

O dólar de prata do bicentenario do Capitolio dos Estados Unidos é unha moeda conmemorativa, non circulante, emitida pola Casa da Moeda dos Estados Unidos en 1994 e cuñada polas Casas da Moeda de San Francisco e de Denver.

Esta moeda dun dólar foi autorizada pola Lei 103-186, do 14 de decembro de 1993,"Public Law 103-186 - DEC. 14, 1993. TITLE IV". Govinfo.gov pola que se dispuxo a emisión dunha moeda en conmemoración Capitolio dos Estados Unidos, para render homenaxe á súa magnificencia arquitectónica."U.S. Capitol Bicentennial Silver Dollar". United States Mint.

 Deseño 
miniatura|Cúpula do Capitolio dos Estados Unidos, reproducida no anverso da moeda conmemorativa.

No anverso da moeda, deseñado por William C. Cousins, represéntase unha vista da cúpula do Capitolio dos Estados Unidos, cunha bandeira do país á súa esquerda e coa estatua da Liberdade do seu cumio rodeada por un círculo de 13 estrelas. A lenda alusiva ao bicentenario é BICENTENNIAL OF UNITED STATES CAPITOL ("Bicentenario do Capitolio dos EEUU) e vai acompañada polos lemas IN GOD WE TRUST ("En Deus confiamos") e LIBERTY ("Liberdade"), tradicionais das moedas estadounidenses, ademais da data de emisión."1 Dollar Bicentennial of the U.S. Capitol". Numista.com

Pola súa banda, o reverso, obra do gravador da US Mint John M. Mercanti, está caracterizado por un escudo de armas dos Estados Unidos rodeado por unha grilanda de loureiro, coroado por unha aguia que sostén tres frechas e unha póla de oliveira nas súas gadoupas, e flanqueado por dúas bandeiras dos EEUU a cada lado, sobre senllas pólas de oliveira. Este deseño está inspirado na imaxe central dunha vidreira da sala S-222 do Capitolio. Este motivo do reverso está rodeado por lendas alusivas ao nome do país e ao valor facial da moeda.

 Produción e comercialización 
A lei que autorizou a emisión destas moedas conmemorativas prevía unha tiraxe máxina de 500.000 exemplares. A moeda produciuse na Casa da Moeda de Denver na súa versión estándar, en tanto que a Casa da Moeda de San Francisco se encargou da cuñaxe das moedas con acabamento especial (proof), e a emisión estivo dispoñible para a súa adquisición por parte da poboación a partir do 9 de setembro de 1994.

A súa produción foi de 68.332 moedas na súa condición estándar e 279.579 en versión proof, o que fai un total de 347.911 exemplares."Historical Commemorative Coin Sales Figures: 1994 U.S. Capitol Bicentennial Dollar". United States Mint. 

A moeda comercializouse aos prezos de 37 dólares en condición estándar e 40 en versión proof. Consonte a lei que autorizou a moeda, o beneficio acadado coa súa venda destinouse ao Fondo de Conservación do Capitolio, que o puxo ao dispor da Comisión de Conservación do Capitolio dos Estados Unidos.

 Notas 

 Véxase tamén 

 Outros artigos 

 Moeda dun dólar estadounidense
 Moedas do dólar estadounidense
 Casa da Moeda dos Estados Unidos

 Ligazóns externas 
 "1994 Capitol Bicentennial Silver Dollar" (ModernCommemoratives.com)

Categoría:Moedas dun dólar estadounidense
Categoría:Moedas de prata
Categoría:Moedas conmemorativas dos Estados Unidos de América